Ella Connolly

Ella Connolly (født 13. juli 2000) er en australsk friidrettsutøver som hovedsakelig konkurrerer i sprintløp. Hennes fremste internasjonale meritter er bronse på 4 x 400 meter stafett under Kontinentalcupen i friidrett 2018 og gull på 4 x 100 meter under Oseaniamesterskapet i friidrett 2022.

Idrettskarriere 
Connolly ble australsk U15-mester på 400 meter i 2014, og hun ble australsk U16-mester på samme distanse i 2015. I 2016 vant hun 100 meter, 200 meter og 400 meter under det australske U17-mesterskapet i friidrett, og hun var med å vinne 4 x 100 meter og 4 x 400 meter stafett under det australske U18-mesterskapet. I 2017 deltok hun i det australske U17-mesterskapet i friidrett, og fikk der gull på 400 meter og 4 x 400 meter stafett, og hun ble nummer to på 200 meter. Senere i sesongen deltok hun i Samveldelekene for ungdom 2017, og fikk der sølv på 400 meter og bronse på 200 meter. I tillegg deltok hun på Australias mikslag som vant 4 x 100 meter stafett. Hun deltok på Australias stafettlag på 4 x 400 meter stafett under VM i friidrett 2017, men de ble slått ut i forsøksheatet på denne distansen.

Hun vant 400 meter under det australske U20-mesterskapet i 2018, og hun ble nummer to på 400 meter under Bauhaus Juniorengala i Mannheim. I juli deltok hun i U20-VM i friidrett 2018, og hun fikk der tredje beste tid i semifinalene, med 52,78, og løp på 52.82 i finalen, som holdt til fjerdeplass. På 4 x 400 meter stafett fikk Australia sølv. Hun ble også tatt ut til å delta i Kontinentalcupen i friidrett 2018, der Australia kom på tredjeplass på 4 x 400 meter stafett. Under det australske mesterskapet i friidrett i 2019 ble hun nummer fire på 200 meter og nummer sju på 400 meter. Hun konkurrerte lite i 2020, og deltok ikke i noen internasjonale eller nasjonale mesterskap i 2021.

I 2022 ble hun nasjonal mester på 100 meter og 200 meter. Hun ble dermed tatt ut til å delta i Oseaniamesterskapet i friidrett 2022, der Australia vant 4 x 100 meter stafett. Individuelt ble hun nummer to på 200 meter og nummer tre på 100 meter. Hun deltok i VM i friidrett 2022, der hun ble slått ut i forsøksheatet på 200 meter, og hun deltok i Samveldelekene 2022, der hun ble nummer seks på 200 meter, og Australia ble nummer fire på 4 x 100 meter stafett med Connolly på laget.

Referanser

Eksterne lenker 
 

Australske sprintere
Australske mestere i friidrett
Oseaniamestere i friidrett
Deltakere for Australia under VM i friidrett 2017
Deltakere for Australia under VM i friidrett 2022